Α4-0101/95

Πρόταση κανονισμού (ΕΚ) του Συμβουλίου που τροποποιεί για όγδοη φορά τον Κανονισμό ΕΟΚ αριθ. 1765/92 σχετικά με τη θέσπιση καθεστώτος στήριξης παραγωγών ορισμένων αροτραίων καλλιεργειών (COM(94)0636 - C4-0036/95 - 95/0017(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

Ότι μπορεί να θεωρηθεί ότι πληρούν τις προϋποθέσεις μόνο τα αγροτεμάχια εκείνα για τα οποία μπορεί να αποδειχθεί ότι χρησιμοποιήθηκαν πρόσφατα για αγροτικές καλλιέργειες.

(Τροπολογία 2)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

ότι το εν λόγω μέτρο μπορεί κατά προτεραιότητα να ισχύσει για τις ζώνες εκείνες που εμπίπτουν στο στόχο 1 και 5 β καθώς και τα εδάφη εκείνα που υπέστησαν σοβαρές περιβαλλοντικές βλάβες λόγω εντόνων βιομηχανικών ρυπάνσεων ή πυρκαγιών[semigr ] για τις περιοχές με σοβαρή γεωλογική υποβάθμιση και τις ποτάμιες περιοχές που καλύπτονται από πλημμύρες[semigr ] ότι το μέτρο πρέπει να υλοποιηθεί διοργανώνοντας στο μέτρο του δυνατού συνενώσεις αγροτεμαχίων, καλύτερα συνεχών, σε αρμονία με το αγροτικό τοπίο και το στόχο μιας αναβάθμισής του.

(Τροπολογία 3)

Αιτιολογική σκέψη 4β (νέα)

>Κείμενο μετά την ψηφοφορία στο ΕΚ>

ότι τα μέτρα θα πρέπει να εφαρμοστούν μέσω των περιφερειακών θεσμικών οργάνων υπό την προϋπόθεση ότι ο εν λόγω κανονισμός δεν θα πρέπει να συνεπάγεται αύξηση της αγροτικής επιφανείας που προορίζεται για παραγωγή δημητριακών και αποτελεί αντικείμενο προϋπαρχουσών δεσμεύσεων.

(Τροπολογία 4)

Αιτιολογική σκέψη 4γ (νέα)

>Κείμενο μετά την ψηφοφορία στο ΕΚ>

ότι ο στόχος της απόφασης του Συμβουλίου Γεωργίας του Δεκεμβρίου 1993 που σκοπό είχε να επιτρέψει τη μεταφορά της υποχρέωσης αγρανάπαυσης από τον ένα παραγωγό στον άλλον, πραγματοποιήθηκε μόνο σε ένα κράτος μέλος δεδομένου ότι ο κανονισμός εφαρμογής προβλέπει περιορισμούς τέτοιους ώστε τα κράτη μέλη να μην έχουν συμφέρον να χρησιμοποιήσουν την επιλογή αυτή[semigr ]

(Τροπολογία 5)

Αιτιολογική σκέψη 4δ (νέα)

>Κείμενο μετά την ψηφοφορία στο ΕΚ>

ότι για το Συμβούλιο και το Ευρωπαϊκό Κοινοβούλιο είναι πολύ δύσκολη η λήψη μιας απόφασης σχετικά με την προτεινόμενη τροποποίηση στην περίπτωση που η Επιτροπή δεν θα μπορέσει να παράσχει πληροφορίες για τις συνέπειες που θα έχει η τροποποίηση αυτή στην παραγωγή αροτραίων καλλιεργειών βάσει του κανονισμού 1765/92 και στον προϋπολογισμό της Ένωσης[semigr ]

(Τροπολογία 6)

Αιτιολογική σκέψη 4ε (νέα)

>Κείμενο μετά την ψηφοφορία στο ΕΚ>

ότι είναι προς το συμφέρον της λειτουργίας του κανονισμού αυτού και των παραγωγών τους οποίους αφορά ο κανονισμός να αποδίδουν στις εκτάσεις στις οποίες πραγματοποιείται παύση καλλιέργειας για μακρά χρονική περίοδο στο πλαίσιο των κανονισμών 2078/92 και 2080/92 τις ετήσιες πριμοδοτήσεις για την εν λόγω χρονική περίοδο, πριμοδοτήσεις που θα επιτρέψουν στους παραγωγούς να ανταποκριθούν στις απαιτήσεις της αγοράς[semigr ]

(Τροπολογία 7)

ΑΡΘΡΟ 1, ΠΑΡΑΓΡΑΦΟΣ 1

Άρθρο 7, παράγραφος 2, δεύτερο εδάφιο (κανονισμός (ΕΟΚ) 1765/92)

>Αρχικό κείμενο>

«Με την επιφύλαξη του άρθρου 9, οι εκτάσεις υπό καθεστώς παύσης της καλλιέργειας στο πλαίσιο του κανονισμού (ΕΟΚ) αριθ. 2078/92, καθώς επίσης και οι δασωθείσες εκτάσεις στο πλαίσιο του κανονισμού (ΕΟΚ) αριθ. 2080/92 μπορούν να καταχωρισθούν λογιστικά στο πλαίσιο της υποχρέωσης για παύσης καλλιέργειας που αναφέρεται στην παράγραφο 1

Εν τούτοις,

- για τις εκτάσεις που αναφέρονται παραπάνω δεν χορηγείται η αντιστάθμιση που προβλέπεται στην παράγραφο 5[semigr ]

- η αντιστάθμιση για την απώλεια εισοδημάτων σε περίπτωση παύσης της καλλιέργειας που πραγματοποιείται στο πλαίσιο του κανονισμού (ΕΟΚ) αριθ. 2078/92 ή η αντιστάθμιση των απωλειών εισοδήματος που προβλέπεται στο άρθρο 3 στοιχείο γ) του κανονισμού (ΕΟΚ) αριθ. 2080/92 περιορίζεται, για τις εν λόγω εκτάσεις, σε ποσό ίσο, κατάνώτατο όριο, με την αντιστάθμιση που προβλέπεται για τις συγκεκριμένες γαίες στην παράγραφο 5 του παρόντος άρθρου.»

>Κείμενο μετά την ψηφοφορία στο ΕΚ>

«Οι εκτάσεις υπό καθεστώς παύσης της καλλιέργειας σύμφωνα με τους κανονισμούς 2078/92 και 2080/92 μπορούν να καταχωρηθούν σε περιφερειακή βάση, περιλαμβανομένης της μεταφοράς της υποχρέωσης παύσης καλλιέργειας από τον έναν παραγωγό στον άλλον, χωρίς με αυτό να αυξάνονται οι εκτάσεις παραγωγής δημητριακών που αποτελούν αντικείμενο δεσμεύσεων βάσει του κανονισμού 1765/92 και αποδίδοντας ιδιαίτερη προτεραιότητα στις εκτάσεις εκείνες που εμπίπτουν στον στόχο 1 και 5α, εκείνες που υπέστησαν σοβαρές περιβαλλοντικές βλάβες από έντονες βιομηχανικές ρυπάνσεις ή πυρκαγιές καθώς και στις περιοχές με σοβαρή γεωλογική υποβάθμιση και τις ποτάμιες περιοχές που καλύπτονται από πλημμύρες.

Οι εκτάσεις υπό καθεστώς παύσης καλλιέργειας βάσει του κανονισμού 1765/92 και εκείνες που καταχωρούνται σύμφωνα με τους κανονισμούς 2078/92 και 2080/92 πρέπει να παρουσιάζονται συνενωμένες και ει δυνατόν συνεχείς προκειμένου να αποφεύγεται ένας κατακερματισμός του περιβαλλοντικού και δασικού τοπίου. Ο έλεγχος όσον αφορά την εφαρμογή των προβλεπομένων από τον ακόλουθο κανονισμό μέτρων ασκείται σε εθνικό και περιφερειακό επίπεδο.

>Κείμενο μετά την ψηφοφορία στο ΕΚ>

Από την προσεχή φάση προγραμματισμού που προβλέπουν οι κανονισμοί 2078/92 και 2080/92 θα μπορούν να καταχωρούνται ως προς την υποχρέωση απόσυρσης των αροτραίων καλλιεργειών και οι εκτάσεις εκείνες για τις οποίες ο γεωργός αναλαμβάνει τις δεσμεύσεις βάσει του κανονισμού 2078/92 άρθρο 2, παράγραφοι α, β, δ και ζ, υπό την προϋπόθεση ότι τούτο δεν θα συνεπάγεται για τα περιφερειακά προγράμματα και τις εκ περιτροπής καλλιέργειες μία αύξηση των καλλιεργησίμων εκτάσεων που προορίζονται για παραγωγή δημητριακών και αποτελούν αντικείμενο των δεσμεύσεων που απορρέουν από τον κανονισμό 1765/92.

>Κείμενο μετά την ψηφοφορία στο ΕΚ>

Το αργότερο έως τις 30 Σεπτεμβρίου 1995, η Επιτροπή υποβάλλει έκθεση σχετικά με την εφαρμογή της δυνατότητας μεταφοράς της υποχρέωσης απόσυρσης από τον ένα παραγωγό στον άλλον, σύμφωνα με την απόφαση του Συμβουλίου Γεωργίας το Δεκέμβριο του 1993, και τους λόγους για τους οποίους τα ενδιαφερόμενα για την επιλογή αυτή κράτη μέλη δεν προχώρησαν στην εφαρμογή.»

(Τροπολογία 8)

ΑΡΘΡΟ 1, ΠΑΡΑΓΡΑΦΟΣ 2

Άρθρο 7, παράγραφος 4, δεύτερο εδάφιο (κανονισμός (ΕΟΚ) 1765/92)

>Αρχικό κείμενο>

«Τα κράτη μέλη επιτρέπεται να θεσπίσουν καθεστώς εθνικών ενισχύσεων για τους παραγωγούς προκειμένου να καλύψουν ορισμένες από τις δαπάνες στις οποίες θα υποβληθούν κατά τη φύτευση των πολυετών καλλιεργειών για την παραγωγή βιομάζας[semigr ] η ενίσχυση δεν δύναται να υπερβαίνει ποσό ίσο με τους τόκους που πρέπει να καταβληθούν για το δανεισμό κεφαλαίου που αντιστοιχεί το πολύ σε 5 έτη αντισταθμιστικής πληρωμής που καταβάλλεται για τις εν λόγω γαίες.».

>Κείμενο μετά την ψηφοφορία στο ΕΚ>

«Τα κράτη μέλη επιτρέπεται να θεσπίσουν καθεστώς εθνικών ενισχύσεων για τους παραγωγούς προκειμένου να καλύψουν ορισμένες από τις δαπάνες στις οποίες θα υποβληθούν κατά τη φύτευση των πολυετών καλλιεργειών για την παραγωγή βιομάζας και/ή φαρμακευτικών φυτών, πολυετούς τριφυλλιού και τη δημιουργία δραστηριοτήτων αναψυχής που συνδέονται με τη γεωργία και τον αγροτουρισμό[semigr ] η ενίσχυση δεν δύναται να υπερβαίνει ποσό ίσο με τους τόκους που πρέπει να καταβληθούν για το δανεισμό κεφαλαίου που αντιστοιχεί το πολύ σε 5 έτη αντισταθμιστικής πληρωμής που καταβάλλεται για τις εν λόγω γαίες.»

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου επί της πρότασης κανονισμού του Συμβουλίου που τροποποιεί για όγδοη φορά τον κανονισμό ΕΟΚ 1765/92 για τη θέσπιση καθεστώτος στήριξης παραγωγών ορισμένων αροτραίων καλλιεργειών (COM(94)0636 - C4-0036/95 - 95/0017(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(94)0636 - 95/0017(CNS) ((EE C 48, 25.02.1995, σελ. 6)),

- έχοντας κληθεί από το Συμβούλιο να γνωμοδοτήσει βάσει των άρθρων 42 και 43 της Συνθήκης (C4-0036/95),

- έχοντας υπόψη το άρθρο 58 του κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και την γνωμοδότηση της Επιτροπής Προϋπολογισμών (Α4-0101/95)

1. εγκρίνει την πρόταση της Επιτροπής με τις τροποποιήσεις που επέφερε[semigr ]

2. καλεί το Συμβούλιο να το ενημερώσει εφόσον προτίθεται να απομακρυνθεί από το κείμενο όπως το ενέκρινε το σώμα[semigr ]

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.